**H O T Ă R Â R E A NR. 58**

**din 27 aprilie 2017**

**privind aprobarea acordării unui ajutor de urgență doamnei Rogozan Maria,**

**domiciliată în Municipiul Dej, Strada Pepineriei Nr. 22, județul Cluj, în vederea acoperirii cheltuielilor ocazionate cu repararea imobilului afectat de incendiul din data de 3 aprilie 2017**

**Consiliul local al Municipiului Dej,** întrunit în **ședința ordinară**  din data 27 aprilie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 7.683 din data de 20 aprilie 2017, al Serviciului Public de Asistență socială din cadrul Primăriei Municipiului Dej, prin care se propune spre aprobare acordarea unui ajutor de urgență **doamnei Rogozan Maria**, domiciliată în Municipiul Dej, Strada Pepineriei Nr. 22, județul Cluj, în vederea acoperirii cheltuielilor ocazionate cu repararea imobilului afectat de incendiul din data de 3 aprilie 2017, proiect avizat favorabil în ședința de lucru a Comisiei juridice din data de 27 aprilie 2017;

În temeiul prevederilor art. 28, alin. (2) din Legea Nr. 416/2001, privind venitul mediu garantat, cu modificările și completările ulterioare; Legea Nr. 276/2010, art. 41, 42 și 43 din Normele metodologice de aplicare a prevederilor legii Nr. 50/2011, cu modificările și completările ulterioare;

În temeiul art. 36, alin. (2), lit. d), alin. (6), lit. a), pct. 2 și art. 45, alin. (2) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** acordarea din bugetul local a unui ajutor de urgență în **cuantum de 15.000 lei,** **doamnei Rogozan Maria, domiciliată în Municipiul Dej, Strada Pepineriei Nr. 22, județul Cluj, în vederea acoperirii cheltuielilor ocazionate cu repararea imobilului afectat de incendiul din data de 3 aprilie 2017**

**Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul Public de Asistență Socială și Direcția Economică din cadrul Primăriei Municipiului Dej.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru - 19**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**